เวลาก้มหน้าอ่านนสแล้วรู้สึกว่าเกร็งค่ะ มันเกร็งจนแถวท้ายทอยตึงและหัวจะชอบรู้สึกว่ามันกระตุกสั่นๆนิดๆ รู้ตัวตลอดเวลา และหนักหัวด้วยค่ะ
สวัสดีค่ะ อาการเกร็งบริเวณท้ายทอย หนักศีรษะ อาจเกิดจาก-กล้ามเนื้อคออักเสบ มักสัมพันธ์กับท่าทาง มีจุดกดเจ็บ อาจปวดร้าวลงไปตามแนวกล้ามเนื้อได้ จึงอาจมีปวดคล้ายๆกันได้หลายบริเวณ อาจรู้สึกเหมือนตึงๆ เกร็งๆได้-มีกระดูกคอเสื่อม-กระดูกคอกดทับเส้นประสาท ทำให้ปวดคอ ร้าวลงแขน มีแขนอ่อนแรงหรือชาร่วมด้วยในกรณีนี้ถ้าปวดสัมพันธ์กับการขยับหรือเปลี่ยนท่าทาง จะนึกถึงโรคในกลุ่มกล้ามเนื้ออักเสบมากที่สุดการดูแลตัวเองเบื้องต้น งดการทำท่าทางที่ทำให้ปวดมากขึ้น ฝึกยืดเหยียดกล้ามเนื้อคอ งดยกของหนัก รับประทานยาแก้ปวด ยาแก้อักเสบที่ไม่ใช่สเตียรอยด์ได้หากปรับพฤติกรรมและรับประทานยาแก้ปวดแล้วยังไม่ดีขึ้น ปวดมากขึ้นเรื่อยๆจนรบกวนการใช้ชีวิตประจำวัน มีแขนอ่อนแรงหรือชาร่วมด้วย ควรไปพบแพทย์เพื่อตรวจเพิ่มเติม